ส่วนที่ 1

ข้อมูลสรุป (Executive Summary)

บริษัท ศุภาลัย จำกัด (มหาชน) (“บริษัท”) จดทะเบียนจัดตั้งบริษัทเมื่อวันที่ 26 มิถุนายน 2532
ประกอบธุรกิจอสังหาริมทรัพย์ เพื่อที่อยู่อาศัยและเพื่อการพาณิชย์
และได้นำหุ้นสามัญเข้าจดทะเบียนในตลาดหลักทรัพย์แห่งประเทศไทยในวันที่ 17 พฤศจิกายน 2536

ณ วันที่ 31 ธันวาคม 2550 บริษัทฯ มีบริษัทย่อยทั้งสิ้น 4 บริษัท (“บริษัทฯและบริษัทย่อย”)
โดยทุกบริษัทประกอบธุรกิจเกี่ยวกับอสังหาริมทรัพย์ทั้งสิ้น ได้แก่ (1) บริษัท ศุภาลัย พรอพเพอร์ตี้
แมเนจเม้นท์ จำกัด (“SPM”) ซึ่งบริษัทฯถือหุ้นอยู่ร้อยละ 99.89 ประกอบธุรกิจด้านบริหารจัดการ
โรงแรม นิติบุคคลอาคารชุด (2) บริษัท หาดใหญ่นครินทร์ จำกัด (“HN”)
ซึ่งบริษัทฯถือหุ้นอยู่ร้อยละ 49.89 ประกอบธุรกิจพัฒนาอสังหาริมทรัพย์ในจังหวัดสงขลา (3) บริษัท
ศุภาลัยอิสาน จำกัด (“SPN”) ซึ่งบริษัทฯถือหุ้นอยู่ร้อยละ 98.77
ประกอบธุรกิจพัฒนาอสังหาริมทรัพย์ในจังหวัดขอนแก่น และ (4) บริษัท ภูเก็ตเอสเตท จำกัด
(“PE”) ซึ่งบริษัทฯถือหุ้นร้อยละ 69.45
ประกอบธุรกิจโรงแรมและบ้านพักตากอากาศเพื่อเช่าระยะยาวที่จังหวัดภูเก็ต

ในช่วงเวลาที่ผ่านมา บริษัทฯ และบริษัทย่อยได้ขยายธุรกิจอสังหาริมทรัพย์จนครอบคลุมทั้งวงจร
ได้แก่ การพัฒนาโครงการบ้านจัดสรร
การสร้างอาคารชุดและอาคารสำนักงานให้เช่าและการบริหารจัดการอาคารและสถานที่ โดยในปี
2550 บริษัทฯและบริษัทย่อยมีรายได้รวม 5,082.6 ล้านบาท เพิ่มขึ้นจากปี 2549 ในอัตราร้อยละ
8.3 และกำไรสุทธิรวมเท่ากับ 854.3 ล้านบาท ลดลงจากปี 2549 ในอัตราร้อยละ 2.9
ส่วนหนึ่งมาจากบริษัทในกลุ่ม คือ บริษัท ภูเก็ตเอสเตท จำกัด ที่เปิดกิจการโรงแรมเบสท์ เวสเทิร์น
พรีเมียร์ ศุภาลัย รีสอร์ท แอนด์ สปา จังหวัดภูเก็ต ซึ่งขาดทุนในช่วงเริ่มเปิดดำเนินการ

ณ วันที่ 31 ธันวาคม 2550 และ 2549 บริษัท ฯ และบริษัทย่อยมีสินทรัพย์รวมจำนวน
10,732.24.ล้านบาท และ 8,310.71 ล้านบาทตามลำดับ ในขณะที่หนี้สินรวมจำนวน
5,739.82.ล้านบาทและ 3,846.92 ล้านบาทตามลำดับ โดยมีทุนชำระแล้ว ณ วันที่ 31 ธันวาคม
2550 จำนวน 1,601.82 ล้านบาท เพิ่มขึ้นจากปี 2549 จำนวน 31.35 ล้านบาท

ปัจจุบันบริษัทฯ ดำเนินโครงการที่สร้างเสร็จสมบูรณ์และอยู่ระหว่างการดำเนินงานจำนวน 34
โครงการ โดยในระหว่างปี 2550 บริษัทเปิดโครงการใหม่ 8 โครงการ คือ

  1. โครงการศุภาลัยพาร์ควิลล์ 2 เป็นโครงการทาวน์เฮ้าส์ อยู่ที่ในซอยรามอินทรา
  หลังห้างสรรพสินค้าเซ็นทรัล

  รามอินทรา อำเภอบางเขน จังหวัดกรุงเทพมหานคร

  2. โครงการศุภาลัยการ์เด้นท์วิลล์ วงแหวน ปิ่นเกล้า - พระราม 5 เป็นโครงการบ้านเดี่ยว
  จังหวัดนนทบุรี

  3. โครงการศุภาลัยวิลล์ วงแหวน ปิ่นเกล้า - พระราม 5 เป็นโครงการทาวน์เฮ้าส์
  และบ้านแฝด จังหวัด นนทบุรี

  4. โครงการซิตี้โฮมรัชดา-ปิ่นเกล้า อาคารชุดพักอาศัย 8 ชั้น 6 อาคาร และ 28 ชั้น 1
  อาคาร บนถนน จรัญสนิทวงศ์ กรุงเทพมหานคร

  5. โครงการซิตี้โฮม ท่าพระ เป็นโครงการอาคารชุดพักอาศัย 23 ชั้น 1 อาคาร บนถนนรัชดา
  – ท่าพระ กรุงเทพมหานคร

  6. โครงการศุภาลัยวิลล์ติวานนท์-วงศ์สว่าง เป็นโครงการทาวน์เฮ้าส์
  หลังห้างสรรพสินค้าเดอะมอลล์งามวงศ์วาน นนทบุรี

  7. โครงการศุภาลัยปาร์ค แยกเกษตร โครงการอาคารชุดพักอาศัย 25 ชั้น 2 อาคาร บนถนน
  เกษตร – นวมินทร์ กรุงเทพมหานคร

  8. โครงการศุภาลัยพรีเมียร์ รัชดา – นราธิวาส – สาทร โครงการอาคารชุดพักอาศัย 27 ชั้น
  1 อาคาร บนถนนพระราม 3 กรุงเทพมหานคร

เมื่อวันที่ 22 ธันวาคม 2548 บริษัทฯ ได้รับรางวัลดีเด่นบ้านจัดสรรอนุรักษ์พลังงาน 2 รางวัล
และต่อมาในปี 2550 บริษัทฯ ได้รับรางวัล “บ้านจัดสรรอนุรักษ์พลังงาน ” คือ รางวัลดีแบบศุภพัฒน์
(ใหม่) และรางวัลชมเชยแบบศุภธารินทร์ จากกรมพัฒนาพลังงานทดแทนและอนุรักษ์พลังงาน
กระทรวงพลังงาน และนอกจากนี้ปัจจุบันบริษัทฯ ได้รับการรับรองระบบ ISO 9001 : 2000
ทั้งโครงการแนวราบและอาคารสูง ซึ่งครอบคลุมคุณภาพครบวงจรของการผลิตจนถึงการส่งมอบ
โดยยึดหลัก “เน้นพัฒนาคุณภาพของการวางผัง การออกแบบ การก่อสร้าง และบริการหลังการขาย
” อันเป็นการแสดงให้เห็นว่าทุกขั้นตอนจนถึงการส่งมอบสินค้าถึงมือลูกค้า
จะต้องมีการตรวจสอบคุณภาพ และการให้บริการแก่ลูกค้า
และเพื่อให้การบริหารงานเป็นไปตามมาตรฐานสากลมากขึ้น
ซึ่งจะเป็นกระบวนการที่จะช่วยให้การปฏิบัติงานมีมาตรฐาน
เกิดการพัฒนางานอย่างต่อเนื่องและช่วยสร้างความเชื่อมั่นแก่ลูกค้า